system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Ilie Măcelar?
assistant
Ilie Măcelar sau Ilie Măcelaru (n. 30 aprilie 1822, Miercurea Sibiului – d. 1891, Sibiu) a fost un om politic român transilvănean, președintele Partidului Național al Românilor din Transilvania. A fost un adept al nerecunoașterii alipirii Transilvaniei la Ungaria și al boicotării vieții politice din Regatul Ungariei prin pasivism.

Luptele din 1848 
În calitate de tribun al Prefecturii a II-a, cu sediul la Sebeș, fost prins de trupele revoluționare maghiare, judecat pentru trădare și condamnat la moarte. Condamnarea a fost grațiată ca urmare a faptului că în timpul luptelor luase prizonier pe medicul șef al generalului Bem, care fusese rănit. Măcelar dispusese ca prizonierul să fie tratat și îngrijit bine, iar după vindecare l-a eliberat. Jozef Bem, dornic să se revanșeze, l-a grațiat și a ordonat eliberarea lui Ilie Măcelar, dându-i un bilet de liberă trecere până la Miercurea Sibiului.

După revocarea măsurilor revoluționare, inclusiv anularea unirii Transilvanei cu Ungaria, Ilie Măcelar s-a stabilit la Sibiu, oraș devenit din nou capitala provincială a Marelui Principat al Transilvaniei. Acolo a activat ca judecător. În casa lui din Sibiu (actualul bulevard al Victoriei nr. 29) l-a găzduit și îngrijit în anul 1852 pe Avram Iancu, care dădea primele semne de boală.

Cariera profesională și politică 

Ulterior a devenit jude regesc (șeful administrației) al scaunului Miercurii Sibiului, iar apoi deputat în Dieta Transilvaniei și în Dieta de la Budapesta.

Cinstirea memoriei lui Ilie Măcelar(u) 
 O stradă din Sibiu îi poartă numele: strada Avocat Măcelaru Ilie.
 O stradă din Cluj-Napoca îi poartă numele: strada Ilie Măcelaru.
Liceul din Miercurea Sibiului îi poartă numele: Liceul Tehnologic "Ilie Măcelariu"

Români din Austro-Ungaria
Oameni politici
Avocați români
Deputați români în Dieta Transilvaniei
Condamnați la moarte care nu au fost executați
Sibieni
Nașteri în 1822
Nașteri pe 30 aprilie
Decese în 1891